Жан дьо Лафонтен
Петел и бисер

Превод от френски: Бойко Ламбовски, 2003

chitanka.info

Откри Петелът бисер,

след туй го помириса

и ритна в близък храст:

„Добре лъщи на слънце,

но царевично зрънце

бих по харесал аз.“

Невежият тъй мига

а после с древни книги

върви на антиквар:

„Безценни да са всички —

бих предпочел парички

пред всякакъв буквар!“

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.